|  |  |
| --- | --- |
| މިނިސްޓްރީ އޮފް އެންވަޔަރަންމަންޓް އެންޑް އެނަރޖީއާއި ގްރީން ކްލައިމެޓް ފަންޑް ގުޅިގެން ހިންގާ 'ސަޕޯޓިންގ ވަލްނަރަބްލް ކޮމިއުނިޓީސް އިން މޯލްޑިވްސް ޓު މެނޭޖް ކްލައިމެޓް ޗޭންޖް އިންޑިއުސްޑް ވޯޓަރ ޝޯޓޭޖަސް' ޕްރޮޖެކްޓްގެ ޕްރޮޖެކްޓް މެނޭޖްމެންޓް ޔުނިޓްގެ ބޭނުމަށް |  |

**ޕްރޮޖެކްޓް އޮފިސަރ - 'ސަޕޯޓިންގ ވަލްނަރަބްލް ކޮމިއުނިޓީސް އިން މޯލްޑިވްސް ޓު މެނޭޖް ކްލައިމެޓް ޗޭންޖް އިންޑިއުސްޑް ވޯޓަރ ޝޯޓޭޖަސް' ޕްރޮޖެކްޓް**

ދިވެހި ސަރުކާރުގެ ފަރާތުން ކުރިއަށްގެންދާ ގްރީން ކްލައިމެޓް ފަންޑުން 'ސަޕޯޓިންގ ވަލްނަރަބްލް ކޮމިއުނިޓީސް އިން މޯލްޑިވްސް ޓު މެނޭޖް ކްލައިމެޓް ޗޭންޖް އިންޑިއުސްޑް ވޯޓަރ ޝޯޓޭޖަސް' ޕްރޮޖެކްޓްގެ ނަމުގައި ހިންގާ މަޝްރޫޢުގެ ދަށުން ބ.ދަރަވަންދޫ، ރ.މަޑުއްވަރީ، ށ.ފޯކައިދޫ އަދި ހދ.ނޮޅިވަރަންފަރުގައި ފެނުގެ ނިޒާމް ޤާއިމްކުރުމުގެ މަސައްކަތް ދަނީ ކުރެވެމުންނެވެ. މިގޮތުން މިމަޝްރޫޢުގެ އަމަލީ މަސައްކަތް ކުރިއަށްދާއިރު މަސައްކަތްތައް ބަލައި މޮނިޓަރކުރުމަށްޓަކައި މި 04 ރަށުން ޕްރޮޖެކްޓް އޮފިސަރެއްގެ ގޮތުގައި މުވައްޒަފަކު ނެގުމަށްބޭނުންވެއެވެ.

**ޕްރޮޖެކްޓް އޮފިސަރުގެ ޒިންމާތަކާ މަސްއޫލިއްޔަތުތައް:**

* މަޝްރޫޢާއި ގުޅިގެން ކޮންމެ ހަފްތާއަކު ކުރިއަށްދެންދަންޖެހޭ ޕްރޮގްރެސް މީޓިންގ ކައުންސިލް އިދާރާއާއި ރަށުގެ ޔޫޓިލިޓީ ކުންފުނިތަކާއި އަމަލީ މަސައްކަތްކުރާ ކޮންޓްރެކްޓަރ އަދި ސުޕަވިޒަން ކޮންސަލްޓަންޓާއި މުޢާއްމަލާތްކޮށްގެން ރާވައި ހިންގުން.
* މަޝްރޫޢާއި ގުޅިގެން ކުރިއަށްގެންދާ ބައްދަލުވުންތަކުގެ ޔައުމިއްޔާ ލިޔެ ރިކޯޑް ބެލެހެއްޓުން.
* މަޝްރޫޢުގެ އަމަލީ މަސައްކަތްތައް ކަނޑައެޅިފައިވާ ޝެޑިއުލާއި އެއްގޮތަށްދޭތޯ ޗެކްކުރުމާއި، މިކަމުގެ ޕްރޮގްރެސް ރިޕޯޓް ކޮންމެ ހަފްތާއަކު ޕްރޮޖެކްޓް ކޯޑިނޭޓަރަށް ހިއްސާކުރުން.
* މަޝްރޫޢުގެ އަމަލީ މަސައްކަތް ކުރިއަށްދާއިރު ދުވަހުން ދުވަހަށް ސައިޓުގެ މަސައްކަތް ކުރިއަށްދާ ގޮތް ބަލާ ކަނޑައެޅިފައިވާ އުސޫލުތަކާއި އެއްގޮތަށް ރިޕޯރޓް ހުށަހެޅުން
* މަޝްރޫޢަށް އެކުލަވާލައިފައިވާ "އެންވަޔަރަންމަންޓަލް އެންޑް ސޯޝަލް މެނޭޖްމަންޓް ޕްލޭނާ" އެއްގޮތަށް ފުރަން ޖެހޭ ދުވަހު ރިޕޯރޓާއި ހަފްތާގެ ރިޕޯރޓުތައް ތައްޔާރުކޮށް ރިޕޯރޓް ކުރުން
* މަޝްރޫޢުގެ "ކޮމްޕްލައިންޓް ރަޖްސްޓްރީ" ބެލެހެއްޓުމާއި ރިޕޯރޓްކުރުން.
* ރަށު ކައުންސިލާއި ގުޅިގެން ހަފްތާ އަކު އެއް ފަހަރު މަޝްރޫޢުގެ ބައްދަލުވުންތައް ބާއްވާ، ޔަޢުމިއްޔާކޮށް، ރިޕޯރޓުކުރުން
* މަޝްރޫޢުގެ މަސައްކަތްތަކާ ގުޅިގެން ކައުންސިލް އިދާރާ، ކޮންޓްރެކްޓަރު އަދި ކޮންސަލްޓެންޓް ހުށަހަޅާ މަޢުލޫމާތު ތަކާއި މައްސަލަތައް ބަލައި ޗެކްކޮށް ރިޕޯރޓްކުރުން.
* މަޝްރޫޢަށް ބޭނުންވާ މަޢުލޫމާތު ތަކާއި މަސައްކަތުގެ ފެންވަރު ބަލާ ރިޕޯޓްތައް ކަނޑައެޅިފައިވާ ޓައިމްލައިންއާ އެއްގޮތަށް ހުށަހެޅުން
* މަޝްރޫޢުގެ މަސައްކަތްތައް ހުއްޓުމެއްނެތި ކަނޑައެޅިފައިވާ ޝެޑިއުލްއަށް ނިންމުމަށްޓަކައި ދުވަހުން ދުވަހަށް ކައުންސިލް އިދާރާ، ކޮންޓްރެކްޓަރު އަދި ކޮންސަލްޓެންޓް ބޭނުންވާ ކަންކަމުގައި އެހީތެރިވެ އެއްބާރުލުން ދިނުން
* މަޝްރޫޢުގެ މަސައްކަތްތަކާ ގުޅިގެން ސަރުކާރުގެ ވުޒާރާތަކުން ނަގަންޖެހޭ ހުއްދަތައް ނެގުމުގައި އެހީތެރިވުން
* މަޝްރޫޢާ ގުޅުންހުރި ލިޔެކިޔުންތައް ރަނގަޅު ފެންވަރެއްގައި ފައިލްކޮށް ބެލެހެއްޓުން
* މަޝްރޫޢުގެ ފަރާތުން ބާއްވާ ބައްދަލުވުންތަކާއި، ޕްރޮގްރާމްތައް ރަށު ފެންވަރުގައި އިންތިޒާމުކުރުން
* މަޝްރޫޢުގެ ފަރާތުން ބާއްވާ ތަމްރީން ތަކުގައި ބައިވެރިވުން
* މީގެ އިތުރުން މަޝްރޫޢާ ގުޅިގެން ހަވާލުކުރެވޭ އެހެނިހެން ރަސްމީކަންތައްތައް ކުރުން.

**ތަޢްލީމާއި ތަޖްރިބާ:**

* 'ޖީ.ސީ.އީ އޯލެވެލް' އިމްތިހާނުން 01 މާއްދާއިން ދަށްވެގެން 'ޑީ' ގްރޭޑް ލިބިފައިމާއެކު އިނގިރޭސި މި މާއްދާއިން ދަށްވެގެން 'ސީ' ގްރޭޑް ލިބިފައިވުން. އަދި 'ސެކެންޑަރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.
* 'ޕްރޮޖެކްޓް ކޯޑިނޭޓް' ކުރުމުގެ ތަޖުރިބާ ލިބިފައިވާ ފަރާތްތަކަށް އިސްކަން ދެވޭނެ.
* އަމިއްލައަށް އިސްނަގައިގެން މަސައްކަތް ކުރުމުގެ ޤާބިލްކަން ލިބިފައިވުމާއިއެކު ދިމާވާ މައްސަލަތައް ޙައްލުކުރުމަށް މުޢާމަލާތްކުރުމުގެ ހުނަރުލިބިފައިވުމާއި، މައްސަލަތައް ޙައްލުކުރުމުގެ ޤާބިލްކަން ލިބިފައިވުން އަދި ތަފާތު ހުނަރުތައް އެކުލެވޭ ޓީމެއްގައި މަސައްކަތް ކުރުމުގެ ޤާބިލްކަން ލިބިފައިވުން
* ކޮންޕިއުޓަރު ބޭނުން ކުރުމާއި 'މައިކްރޮސޮފްޓް ވޯޑް' 'މައިކްރޮސޮފްޓް އެކްސެލް' ފަދަ ސޮފްޓްވެއާތަކަށް އަހުލުވެރިވެފައިވުން

މިމަޝްރޫޢަށް ނެގޭ ފަރާތަކީ ގިނަވަގުތު މަސައްކަތުގައި އުޅެވޭނެ ހީވާގި މީހަކަށް ވުމުގެ އިތުރުން މަސައްކަތްތައް ރަނގަޅަށް ނަގައިގަނެވޭ، އަދި މަސައްކަތުގެ މާޙައުލުގައި ދިމާވާ އެކި ގޮންޖެހުންތަކާއި ކުރިމަތިލާ، ރަނގަޅު ފެންވަރެއްގައި ހަވާލުކުރެވިފައިވާ ލަނޑުދަނޑިތަށް ހާސިލު ކުރެވޭ ފަދަ ފަރާތަކަށް ވާންވާނެއެވެ.

ލިބިފައިވާ ތައުލީމާއި ތަޖުރިބާއަށް ބަލައި މި މަގާމަށް ޝޯޓްލިސްޓް ކުރެވޭ ފަރާތް ތަކާއި އިންޓަރވިއު ކުރެވޭނެއެވެ.

**ރިޕޯޓު ކުރުން:**

* 'ޕްރޮޖެކްޓް އޮފިސަރ' ރިޕޯރޓުކުރާނީ ހުކުރު ދުވަސްތައް ފިޔަވާ ކޮންމެ ދުވަހަކުވެސް 8:00 ން 16:00 ރަށު ކައުންސިލް އޮފީހަށެވެ. ނަމަވެސް، މިނޫން އެހެންގަޑިތަކުގައި މަޝްރޫޢުގެ މަސައްކަތް ކުރިއަށް ދާނަމަ، މަޝްރޫޢުގެ މަސައްކަތް ކުރާ ސައިޓްތަށް ބަލަންވާނެއެވެ.
* މަސައްކަތް ހަވާލު ކުރި ފަރާތުން ވަކިގޮތަކަށް ބަދަލު ކޮށް އެންގުމުން މެނުވީ 'ޕްރޮޖެކްޓް އޮފިސަރ' ރިޕޯޓު ކުރާނީ 'ޕްރޮޖެކްޓް ކޯޑިނޭޓަރ' އަށެވެ.
* 'ޕްރޮޖެކްޓް އޮފިސަރ' ކޮންމެ ދުވަހަކުވެސް އަމަލީ މަސައްކަތް ހިންގާ ތަންތަނަށް ޒިޔާރަތްކޮށް މަސައްކަތް ހިނގާގޮތް ބަލަންވާނެއެވެ.
* 'ޕްރޮޖެކްޓް ޓީމް' އާއި 'ޕްރޮޖެކްޓް ކޯޑިނޭޓަރ' އެދުމުގެ މަތީން ތައްޔާރު ކޮށްފައިވާ ފޯމު ތަކާއި މަހަކު އެއްފަހަރު ހުށަހަޅަންޖެހޭ ކޮށްފައިވާ މަސައްކަތުގެ ތަފްސީލު ރިޕޯޓު ތައްޔާރުކޮށް ހުށަހެޅުމަކީ 'ޕްރޮޖެކްޓް އޮފިސަރ' ގެ ޒިންމާ އެކެވެ.
* 'ޕްރޮޖެކްޓް އޮފިސަރ' މަސައްކަތައް ނިކުންނާނީ ރަސްމީ ހެދުމުގައެވެ.

**ނޯޓު.** މިލިޔުމުގައި'ޕްރޮޖެކްޓް ކޯޑިނޭޓަރ' ކަމުގައި ބަޔާން ކޮށްފައިވާނީ މި މަޝްރޫޢުގެ 'ޕްރޮޖެކްޓް މެނޭޖްމެންޓް ޔުނިޓް" އަށް ކަންޑައަޅާފައި ހުންނަ ޕްރޮޖެކްޓް ކޯޑިނޭޓަރުންނެވެ. 'ޕްރޮޖެކްޓް ޓީމް' ކަމުގައި ވަނީ 'ޕްރޮޖެކްޓް މެނޭޖްމެންޓް ޔުނިޓް" އާއި ކޮންސަލްޓަންޓް އަދި ކޮންޓްރެކްޓަރު ހިމެނޭ ގޮތަށެވެ.

**އުޖޫރަ**

- މި މަޤާމަށް ހޮވޭ ފަރާތަކަށް ޖުމްލަ 5000 ރުފިޔާގެ އުޖޫރައެއް ކަނޑައެޅޭނެއެވެ.

ސަލާމާއި ޗުއްޓީ

* ޕްރޮޖެކްޓް އޮފިސަރ ގެ ކޮންޓްރެކްޓް ކުރާ މުއްދަތައް 05 ދުވަހުގެ އާއިލީ ޒިންމާގެ ޗުއްޓީއާއި 07 ދުވަހުގެ ސަލާމް ނެގުމުގެ އިހްތިޔާރު، މަޤާމަށް ހޮވޭ ފަރާތަކަށް ލިބިގެންވެއެވެ.
* މި މަޤާމަށް ހޮވޭ ފަރާތަކަށް އަހަރީ ޗުއްޓީއެއް ހަމަޖެހިފައި ނުވެއެވެ.

**މަސައްކަތުގެ މުއްދަތު:**

- މި މަސައްކަތް ކުރުމަށް ހޮވޭ ފަރާތާއެކު ސޮއި ކުރެވޭނީ 06 މަސް ދުވަހުގެ ކޮންޓްރެކްޓެއްގައެވެ. މަސައްކަތްކަތް ހިނގަމުންދާ ގޮތާއި 'ޕްރޮޖެކްޓް އޮފިސަރ' ގެ މަސައްކަތުގެ ފެންވަރަށް ބަލައި މިމުއްދަތު އިތުރުކުރުމުގެ އިޚްތިޔާރު މިމިނސްޓްރީއށް ލިބިގެނ ވެއެވެ. މަސައްކަތް ފަށަން ލަފާކޮށްފައިވަނީ މިހިންގާ މާރިޗު މަހެވެ.

**ހުށަހަޅަށްޖެހޭ ލިޔުންތައް**

* ވަޒީފާއަށް އެދި ހުށަހަޅާ ސިޓީ (އެކްސްޕްރެޝަން އޮފް އިންޓްރެސްޓް)
* ވަޒީފާއަށް އެދި ހުށަހަޅާ ފަރާތުގެ ވަނަވަރު
* ވަޒީފާއަށް އެދި ހުށަހަޅާ ފަރާތުގެ ދިވެހިރައްޔިތެއްކަން އަންގައިދޭ ކާޑުގެ ކޮޕީ
* ލިބިފައިވާ ތަޢުލީމީ ސެޓްފިކެޓްތަކުގެ ކޮޕީ
* ލިބިފައިވާ ތަޖުރިބާ ގެ ރެފެރެންސް ސިޓީ ނޫނީ ރެފެރެންސް ހޯދަން ގުޅޭނެ ނަންބަރެށް.

**ސުންގަޑި**

ޝައުޤުވެރިވާ ފަރާތްތަކުން 26 މާރިޗު 2019 ވަނަ ދުވަހުގެ 12:00 ގެ ކުރިން، ވަޒީފާއަށް އެދި ހުށަހަޅުއްވާއިރު ހުށަހަޅަން ޖެހޭ ލިއެކިއުންތައް gcf.watsan@environment.gov.mv އީމެއިލް އެޑްރެހަށް ފޮނުއްވުން އެދެމެވެ. އީމެއިލް ކުރައްވާއިރު ހުށަހަޅުއްވާރަށް އިންގޭނެ ގޮތަށް ލިޔުވާފައި އީމެއިލް ކޮށްދެއްވުން އެދެމެވެ.

**އިތުރު މަޢުލޫމާތު:**

ޖީ.ސީ.އެފް ޕްރޮގްރާމް މެނޭޖްމަންޓް ޔުނިޓް

މިނިސްޓްރީ އޮފް އެންވަޔަރަންމަންޓް އެންޑް އެނަރޖީ

ހަނދުވަރީ ހިނގުން،މާފަންނު، މާލެ، 20392، ދިވެހިރާއްޖެ

މާފަންނު، ހަނދުވަރީ ހިނގުން

ފޯނު ނަންބަރު: 3018386، 3018318

އީމެއިލް : gcf.watsan@environment.gov.mv